السلام عليكم ورحمة الله وبركاته الفيديو ده هيكون اه عن مفاتيح رد الشبهات. وده فيديو مهم جدا جدا جدا احنا سمعنا في الفيديو الماضي كثير جدا من الشبهات والاسئلة الصعبة اللي بتلقى على المسلمين
في محاولة لتشويه آآ الدين الاسلامي وتشويه آآ رموز الدين الاسلامي زي الرسول عليه الصلاة والسلام القرآن الكريم وهكذا هل معقول الشبهات دي كلها عليها اجابة؟ نعم. كل شوية دي عليها اجابة
لكن هناك مفاتيح معينة لابد ان الطالب في هذه الدورة يلتزم بها علشان يقدر يجيب هذه الاجابة وعشان يجد الاجابة المفتاح الاول هو الثقة. الثقة في ايه؟ في نفسك لأ
الثقة في ان هذا الدين هو الدين الحق انت تثق في نفسك لما تعرف ان ربنا سبحانه وتعالى معك ويؤيدك انما لابد من الثقة في ان هذا الدين هو الدين الحق الذي لا يأتيه الباطل من بين يديه ولا من خلفه
ليس معنى ان في شبهة من اللي انت سمعتهم الفيديو الماضي لا تعرف الاجابة بتاعتها انها ليس لها اجابة. لأ معنى انك لا تعرف الاجابة هو انك لا تعرف الاجابة. طب اعمل ايه عشان انا مش عارف الاجابة
اقرأ تعلم فكر شغل مخك اقدح ذهنك تذلل لله. قف بين يدي الله خاشعا واطلب منه ان يعلمك. ابن تيمية كان يذهب الى المساجد المهجورة ويضع رأسه في التراب ويقول يا معلم ابراهيم علمني
يا معلم ادم علمني فدي اول حاجة الثقة لازم يكون عندك ثقة في دين الله انه كامل طب ليه احنا بنقول ان الدين الاسلامي دين كامل؟ هل ده غرور مننا؟ لا مش غرور
لكن اي شيء انساني بياخد خصائص الانسان واي شيء الهي فهو الهي فهو كامل. الدين الاسلامي دين كامل آآ النقطة التانية المهمة جدا المفتاح الاخر هو انك تبقى دقيق. دقيق جدا وانت بتبحث
ودقيق ايضا وانت بتقدم الاجابة. دي بيحضرني فيها قصة لطيفة اوي حصلت لي من حوالي سبعتاشر سنة كنت في امريكا وجالي ايميل فتحت لقيت واحدة اسمها فيرونيكا بتقول لي انا حضرت لك محاضرة عن الاسلام في آآ مسجد آآ كان عامل محاضرة لغير المسلمين كانت في
سانديجو في ولاية كاليفورنيا وحضرت لك المحاضرة وعجبتني جدا بس انا بيني وبين الاسلام عدة اسئلة ازا اجبتني عليها انا ممكن اسلم. وبعتت لي لستة من حوالي عشرة اتناشر سؤال
انا فرحت وبدأت ارد ارد ارد على الاسئلة دي والحقيقة انا ارتكبت خطأ هو ان انا كنت بكتب كلامي في الجسم بتاع الايميل. بتاع الايميل. على طول. مش بكتب في
او حاجة خارج وبعد كده ابقى آآ ارفقه او آآ انسخه واحطه. انا كنت باكتب في البودي بتاع الايميل على طول ووقتها بقى ما كانش فيه واي فاي وبتاع كانت الدنيا مش مش متطورة زي دلوقتي. فكان ازا الانترنت اتقطعت
السلك اللي هو الكابل اللي واصل لغاية الجهاز ده لو اتشد بالخطأ راح كل حاجة من بتاع الايميل اللي انت بتكتبه دوت. دلوقتي لو حصل ان الانترنت اتقطعت الكلام اللي انت بتكتبه مش هيروح لان دلوقتي الانترنت بقى
الحديثة ومعظم الايميلات بتعمل ومش عارف ممكن تخش على تلاقي معزم اللي انت كنت كاتبه او خمسة وتسعين في المية. انما وقتها لأ بعد ما قعدت تلت ساعات بكتب الاجابات كلها
بنتي كانت صغيرة عندها حوالي سبع سنين وبتجري راحت خبطة برجلها آآ الكابل بتاع الانترنت اتشد الكمبيوتر راح كل المجهود اللي انا عملته طبعا شعرت بضيق شديد جدا وآآ خلاص كان وقت الصلاة
نزلت رحت صليت العشاء كنت متضايق جدا مش شايف قدامي بجد لاني انا ما عنديش وقت تلات ساعات تانيين اقعد اكتب تاني انا تاني يوم في الصباح مسافر بدري ولازم انام بدري لاني هصحى الساعة اربعة صباحا
يدوبك اصلي الفجر وانطلق مسافر رايح ولاية كوناتيكيت كنت متضايق اوي مش هلاقي وقت تاني اقعد اكتب للست دية الاجابات بتاعتها ورجعت من الصلاة ودخلت انام وبعدين ضميري مش مريحني مش قادر مش قادر انام ليه؟ ما هو فيه واحدة
بيني وبين الاسلام عدة اسئلة وانا ما عنديش وقت اكتب الله! ما لا يدرك كله او ما لا يدرك جله لا يترك كله طب ما تقوم من سريرك وتكتب اجابة على سؤال واحد بس. اهو يبقى فيه حاجة وصلتها
وفي حوالي تلت ساعة خمسة وعشرين دقيقة اجبت على السؤال الاول قلت لها بصي دي اجابة السؤال الاول نتناقش فيها لو اقتنعت انقل على السؤال التاني ودخلت نمت الصباح صحيت قبل الفجر
بفتح الكمبيوتر لقيتها باعتة لي اجابة واو يا انا عمري ما كنت اتخيل اني ساقتنع باي اجابة على هذا السؤال ابدا. فين باقي الاجابات حلو اوي. رحت بسرعة في حوالي عشرين دقيقة اجبت على السؤال التاني وبعته لها
ونزلت رحت صليت ورحت آآ سافرت وصلت الفندق في الولاية الاخرى على الظهر كده دخلت الفندق بسرعة وفتحت اللابتوب بتاعي دخلت على الايميل لقيتها باعتة لي اجابة على الايميل التاني. واو! انا عمري ما كنت اتخيل ان الاسئلة دي
اجدد عليها اجابات انا مقتنعة جدا الحقني بباقي الاجابات قلت الله! طب ما دي لعبة حلوة انا ايه اللي يخليني وجيب كل الاجابات على كل الاسئلة مرة واحدة طب ما هي عمالة تقتنع كل شوية وتقول لي واو انا متفقة. واو انا. طب ما ده له تأثير اصلا كمان. طب ما انا سأجيب اجابة اجابة بهذه الطريقة. ما يمكن لو
العشر اجابات كلهم مرة واحدة. هي تيجي في واحدة منهم مش مقتنعة تعكس الحالة النفسية السلبية على باقي الاجابات. طب وليه؟ انا هبعت واحد واحد وقعدت اعمل الحكاية دي على مدار يومين او تلاتة كنت اجبت حوالي سبع او تمن اسئلة وهي كل مرة واو انا اقتنعت واو انا اقتنعت قبل ما نكمل اجابة باقي الاسئلة لم
حتى الان هي تلقنت الحمد لله الشهادة وكانت اول واحدة تتلقن الشهادة بالايميل. قلت لها انا ممكن اكلمك بالتليفون والقنك الشهادة. هي الناحية التانية خالص امريكا في سان دييجو. وانا في الجانب الشرقي
لكن انا عايزك تبقي اول واحدة تتلقيني الشهادة بالايميل ولو لقنتها الشهادة بالايميل وبعد كده اتكلمنا وبعد كده جت زارتني هي وزوجها وهكزا لكن اللي بيقوله هو الدقة كمان انها بتقول لي انا دخلت اعمل تشيك على الاجابات بتاعتك لقيتك دقيق وبتكتب الريفرنسيس وبتقول لي الاية دية في صورة ايه
حديث ده ووضعه ايه وده صحيح وده مش صحيح لكن فيه حاجة تانية بتقويه اللي انا بقوله ان احنا دينا قوي قوي كن امين وانت بتجاوب. احنا لا نحتاج الى فبركة ادلة
وخلي عندك عندك قاعدة بتقول في الصحيح الكفاية. الاحاديث الصحيحة الحسنة حق الضعيف ممكن نستأنس به في بعض الاشياء لكن يستحسن يبقى عندك حاجة صحيحة وانت بتجيب. طيب الحاجة اللي بعد كده ان انا لابد ان اللي بيجيب على الاسئلة دي يكون انسان موضوعي. يعني ايه؟ يعني بيركز على الموضوع
ما بيتهربش من الاجابة بيواجه المشكلة طبعا تواجه المشكلة بعد ان تفكر فيها جيدا. آآ تبحثها كويس لكن مش معنى ان انت تستطيع السباحة انك تلقي بنفسك في المحيط يعني انا دلوقتي قريت خفيف قوي في الفلسفة. ما اروحش بقى اناظر الملحدين. ما هو انا لسه مش مش قد هزا. الموضوع محتاج قراءة اكثر. فلسفة اكثر
آآ لا تنبري لشبهة للاجابة على شبهة الا اذا كنت تستطيع الرد عليها دي مسألة مهمة جدا بعض الناس تندرج يا رد شبهة وهي مش قدها ومش ومش دارسة الموضوع. لأ ادرس الموضوع كويس جدا ثم انبري لرد هذه الشبهة. ما لو ما فيش حد
نردها خليك في منتهى الموضوع موضوعية قول والله انا ما اقدرش اقعد اتأكد من الاجابة بتاعتي دلوقتي. اديني وقت اكتر وانا آآ ارجع لك باجابة اكثر ما فيش فيها حاجة ابدا
ان غير المسلم لما يسألك سؤال وانت مش عارف اجابته تقول له طيب اديني طريقة الاتصال بك ان كان ايميل او تليفون وانا هرجع لك باجابة اكثر دقة بعد ما اعمل اكتر واعمل بحث اكتر. خليك موضوعي ده الناس
هذا الكلام على فكرة برضو ما تتطوعش ابدا. لا يجب ان الانسان يتطوع القاء الشبهات عشان يردها لأ احنا بنتعلم رد الشبهات عشان لما نسأل في هذه الشبهات نعرف نردها لكن مش عشان احنا نتطوع برد الشبهات شفت انا مرة واحد
آآ مرشد سياحي واقف بيفرج السياح في منطقة خان الخليلي والازهر والحسين الاوروبي. انتم عارفين في الاسلام احنا في الاسلام ممكن نتجوز اربعة. ايه ده يعني هو ده انت سبت التوحيد وسبت مفهوم النبوة وفين سبت كل المفاهيم الاسلامية. ونروح ماسك فينا احنا بنتجوز اربعة يعني
بتتطوع بالقاء الشبهات على الاسلام ليه ايضا ابحث دائما عن السياق في السياق يعني والسياق يتكون من سباق ولحاق اللي سبق من ايات او من كلام في الحديث او ايا كان. وما لحق
والاتنين مع بعض سباق ولحاق بيكونوا ما يسمى بالسياقة اللي بيرمي الشبهة على الاسلام بيعمل كت وبيست. بيقص ويلزق. يعني بيخرج الكلام خارج السياق. انت شغلتك عشان ترد الشبهة تاخد الكلام ده
وتحطه تاني جوة السياق. فدي مسألة مهمة جدا المسألة دي بقى مهمة في كل في كل شيء انما اكتر شيء ستشعره باهمية هذا الامر فيه هو اي شبهات تخص العنف
تخص الجهاد تخص القتال تخص الارهاب كل ما يخص العنف والقتال والجهاد والارهاب والحرب وكل هزه الاشياء فيها قاعدة انا الحقيقة اكتشفتها اسمها بلس سفن ماينس سفن. يعني ايه يعني
واحد القى عليك شبهة ارجع سبع كلمات كلمات لورا انا من حقي ان انا اقول في السياق يعني اخد القرآن كله من الجلدة للجلدة. من الفاتحة لسورة الناس. من حقي اقول كده لكن صدقوني
ما احناش محتاجين حتى السياق الواسع الكبير اوي دوه معظم الوقت سياق صغير جدا ممكن يحلها. سبع كلمات قبلها سبع كلمات بعدها هتتحل ما اتحلتش سبع ايات قبلها وسبع ايات بعدها ستجد الحل في مسافة الاربعتاشر خمستاشر اية بتوع السباق واللحاق دول
هنشوف كل ده طبعا هييجي عليه امثلة واحنا بنرد الشبهات اه خلال الدورة الشبهات الخاصة بالنساء دائما المفتاح بتاعها انك تبحث عن عامل الحماية. وليس التقييد المقصود بالحكم ليس انه يقيد المرأة. مش عارفة تجوز آآ غير مسلم لكن المسلم بيتجوز آآ مسيحية ويهودية. طب ليه الست المسلمة
يهودي او مسيحي دور عن عامل الحماية طب ليه آآ مش عارف المرأة ما تسافرش الا المحرم! دور على عامل الحماية يعني هنلاقي مسلا ايه ان المرأة آآ آآ لا تسافر الا بمحرم. في الاسفار الطويلة. ده ليه؟ لان كان حمايتها ايامها كان فيه قوافل
بالجمال وكل يوم بيقفوا ويضربوا الخيام ويناموا طول الليل جوة الخيام. فكانت النساء اللي مسافرة وحيدة لوحدها بتغتصب جوة الخيام من بعض الرجال اللي في القافلة حتى انه بعض الائمة
قالوا كل قان بسفر المرأة بمحرم لكن كثير منهم قالوا انه من الممكن ان تسافر بدون محرم في حالة امن الطريق يبقى المقصود هنا حماية المرأة. مش ان الاسلام بيشك في المرأة ان المرأة بمجرد آآ ما تسافر لوحدها هتقوم قالعة هدومها وماشية في الشارع
مش هيحصل هزا الكلام الاسلام لا يشك في المرأة لا يشك في المرأة. والمرأة في الاسلام آآ محترمة وعفيفة ومحصنة. ربما حتى اكثر من الرجل نظرة الفقه لها هناك يعني حديث في صحيح مسلم بشرح النووي
خلاصته ان اذا عدة رجال اجتمعوا بامرأة ممكن تبقى خلوة. رجلين وامرأة في غرفة مغلقة خلوة انما امرأتين ورجل مش خلوة. ليه؟ قال الامام النووي في صحيح مسلم شرح نووي
انه لانه يندر من النادر انك تجد النساء يجتمعن على آآ ممارسة الفاحشة مع الرجل لكن وارد وبتحصل كتير ان عدة رجال يغتصبوا امرأة ازا نظرة الفقه للمرأة ليست نظرة دونية بل يحترمها الفقه كما يحترم الرجال وربما اكثر. فمسألة المحرم هنا المقصود بها حماية
وليس تقييد. فدايما تفكر في اي شيء يخص المرأة. اين الحماية؟ اين منظور الحماية؟ طبعا من الناس اللي عشان بس الناس ما هتعترضش علي من الناس اللي تجوزت اه سفر المرأة بدون محرم وبدون حتى نسوة وثاق يكونوا عدة نساء مسافرين مع بعض وبدون صحبة امنة هو اه يعني الحسن البصري
وداوود اللي هو داوود الظاهري وابن تيمية بشرط ان يكون سفر طاعة. يعني تكون رايح الحج ماشي آآ المفتاح المهم جدا من مفاتيح رد الشهد هو الاخلاص. ازا كانت نيتك لله
وانت بتتعلم في هذه الدورة وانت بترد الشبهات ربنا سيساعدك ويلهمك الاجابة اما ان كانت نيتك التباهي والافتخار وانك تزهر بمظهر العالم والسمعة والرياء والشهرة يفضحك الله انا بتكلم جد
ودي تجارب شخصية. انا هاقول لكم على تجربتين حصلوا لي التجربة الاولى اولا انا في يوم من الايام رايح ادي محاضرة في كنيسة في ولاية ميريلاند. يعني على بعد ساعة بالسيارة
يوم الاحد صباحا معادي في الكنيسة الساعة تسعة يبقى لازم اخرج من البيت بالكتير قوي تمانية تمانية الا ربع عشان هسوق لمدة ساعة فانا خارج ابني كان عنده تلات سنوات اسمه انس وقف لابس البيجامة بتاعته وقف على الباب سد الباب قال لي بابا انا جاي معك
يا حبيبي انت مش جاي معي. يلا يا حبيبي انا ما عنديش وقت يلا يلا ابي انا هاجي معك. لأ انا هزا هاجي معك وبدأ يبكي. قلت له انس هو فيه ايه
بصيت لاخته اكبر منهم بكزا سنة وطلع فاطمة انت جاية معي قالت لي لا انا مستنية ارثر. ارثر ده كرتون مهم جدا يوم الحد تسعة صباحا بيجي زي كده ورد القرآن. الاطفال عندهم ورد الكرتون. قلت له حبيبي انت هيفوتك
وكمان فاطمة مش جاية. هو عادة بيحب جدا يبقى مع اخته في كل حتة مش مهم فاطمة ومش مهم ارثر انا عايز اجي معكم وكان مصر اصرار عجيب الشكل ما حصلش قبل كده وما حصلش بعد كده. دايما بيحب يبقى
مع اخته يحب يتفرج على الكرتون المهم لكن المرة دي هو كان مصر جدا وبكاء هيستيري بسرعة لبسناه هدومه وعطلني بتاع عشر دقايق رحت واخده شايله من قفاه ورانيه في العربية وجاريين على الكنيسة دخلنا الكنيسة انا قلقان الولد عنده تلات سنوات
انا خايف يبكي في وسط البريزنتيشن وانا واقف بتكلم في وسط آآ غير المسلمين ويقول انا عايز ماما وانا عايز اروح طب انا هاعمل له ايه ساعتها طب اعمل ايه يا ربي
واحنا داخلين وجدت ان الكنيسة حاطة آآ عاملة فكرة لطيفة قوي الحقيقة لشغل الاطفال آآ كتب الوان والوان اقلام الوان في ركن الكنيسة في الخلف قلت فكرة حلوة الخمه بالموضوع ده على ما اخلص انا في ساعة زنب
انس حبيبي تحب تيجي تقعد معي قدام تحضر المحاضرة بتاعة بابا ولا تقعد ورا وتلون في الالوان دية وانت ساكت؟ لأ هلون ورا وما تخافش هابقى ساكت. قلت له يلا. اقعد. لو القعد بيلون
انا اديت المحاضرة وشرحت اقسام الايمان الستة واركان الاسلام وانا بشرح في اقسام الايمان الستة بشرح القضاء والقدر جت الراهبة في الكنيسة وقفتني وقالت لي انا مش قادرة انتظر حتى اخر المحاضرة لاسأل هذا السؤال
قالت لي انت عندك تناقض خطير جدا في دينك قالت لي انت في الاول بتقول ان آآ الله يعلم الغيب ويعلم ما حدث وما يحدث وما سيحدث ويعلم الرابع ما يعلم ما لم يحدث ازا حدث كيف يحدث لكن مش مهم دي
لكن دلوقتي في القضاء والقدر بتقول ان ربنا آآ مش وقلت لنا قبل كده ان الانسان مخير مش مسير يعني الانسان ربنا بيوري الناس طريق الحق وطريق الباطل ثم يتركهم يختاروا بحريتهم قلت لها معنى
في تناقض ازاي ؟ قالت لي ازا كان ربنا يعلم ما سيحدث في المستقبل فيجب ان يجبرك على اختيار ما يعلم حتى يحدث ما يعلم هذا بالضبط نوع الاسئلة اللي انا كنت خايف منه وكنت لسة في بداية طريقي في الدعوة وخايف جدا من انواع الاسئلة اللي في القضاء والقدر خاصة خايف ما اعرفش اجاوب عليها
فوجئت يومها اني انا باجيب اجابة مقنعة جدا دون ان ادري قلت لهم انتم شايفين الولد اللي في اخر الكنيسة ده كلهم طبعا بصوا على ورا ابني صعق هو كله بيبص عليه ليه
ده ابني لما دخلنا النهاردة الصبح قلت له انس اختار بحرية ولم اجبره على اي اختيار. يا تجلس في الامام المحاضرة وانت ساكت يا تجلس ورا وتلون في كتب الالوان وانت ساكت
كنت متأكد قبل ان يفتح فمه انه سيختار كتاب الالوان فكنت عارف اختياره بنسبة تسعة وتسعين في المية دون ان اجبره ازا علمي لان انا ابوه او لان انا عندي خبرة بالسن دوا بنسبة تسعة وتسعين في المية باختياره لا تتناقض
مع انه كان مخير دون ان اجبره على الاختيار ليه تستبعدوا ان اللي خلقكم الخالق العليم الخبير يستطيع ان يعرف مائة في المائة اختياركم دون ان يجبركم ان القاعة ضجت بالتصفيق والناس وقفت بقى تصفق عجبهم الاجابة جدا والناس قعدت وواحدة فضلت واقفة
الناس كلها بتبقى باصة لها واقفة مش راضية تقعد قلت لو في حاجة عندك سؤال تاني حاجة فيه واحدة انت عندك سؤال بس اعتقد ان انا اخيرا وجدت الدين الذي كنت ابحث عنه الذي عنده اجابة على الاسئلة الوجودية. واسلمت
انا اعتقد ان يومها انا كان عندي نية صادقة فربنا ساعدني والهمني الاجابة انا مش باتمنزر عليكم دلوقتي لان انا هاحكي لكم فضيحة حصلت لي دلوقتي بعدها بعدة سنوات اصبحت بقى عندي خبرة
وباطلب وبعد الناس مواعيد عشان اتكلم وبتاع فرحت بتاع ده جامعة كبيرة في واشنطن دي سي وطلعت على خشبة مسرح كبيرة ووجدت شاشة سينما بعمل عليها البرزنتيشن بتاعي. وانا لابس بقى بدلة وكرافتة وورايا علم امريكا ومناظر وبتاع. فدخل
في قلبي شيء بامانة وانا طالع كده على خشبة المسرح يعني قلت ايه فين امك تيجي تشوفك دلوقتي وتفرح بك يعني؟ المهم عملت برزنتيشن كويس ومحاضرة جيدة وبعد ما خلصت قلت اي سؤال
طبعا بقول اي سؤال كده وانا جوايا يعني بجيب يعني الحمد لله يعني بجيب على الاسئلة كلها لكن دخلني الغرور قلت حوالي عشرة اسئلة اقسم بالله لم استطيع الرد على اي سؤال فيهم
وكلها اسئلة معروفة وكلها اسئلة عارفها وعارف اجابتها. لكن حصل لي عارفين انتم لما اللابتوب بتاعك بطاريته تخلص فجأة ويقف يموت ده اللي حصل لي مخي ووقف تماما ظننت ان
انا في اشياء ذاتية اجعلني كويس. نسيت ان التوفيق كله من عند ربنا فهمت يوم الدعاء ربنا لا تكلنا الى انفسنا طرفة عين ولا اقل من ذلك. اذا تركت لنفسك
طرفة عين. ستضيع انت بدون الله لا شيء بقولها لكم في وشكم. انا وانتم لا شيء بدون ربنا وبدون التوفيق. والكلام ده مهم جدا. وازا كان مش عاجبك اقفل الدورة دية ومع السلامة وما
الدورة. ازا كنت لن تكون مخلصا لن توفق لن توافق وسيفضحك الله. فاتقوا الله جدا في هذه المسألة خلي بالك قارون كان مغرورا بايه ؟ كفر بسبب ايه ؟ انما اوتيته على علم عندي. كان حافز التوراة بالكامل. وكان فرحان بالعلم اللي عنده
خلوا بالكم المفتاح اللي بعد كده هو طلب العلم. آآ واحد كلمني من كم يوم وقال لي انا ان شاء الله ساصبح داعية كبير مش عارف ايه وتروح الله كويس يعني انا انا سعيد بك قل لي انت قرأت ايه بقى؟ شاب اهو
قرأت ايه من كتب يعني ايه الكتب اللي قرأتها الاحراج ده اللي ليه الاحراج ده حضرتك اصل انا بصراحة ما بحبش القراية قلت له انت ما بتحبش القراية وعايز تبقى داعية كبيرة
تروح تبيع فيك يعني ايه مش فاهم يا جماعة احترامي طبعا اللي بايعين فجل لكن يعني ايه واحد ما بيحبش القراية وهيبقى داعية كبيرة تبقى داعية كبير بايه ان شاء الله؟ بالفرجة على اليوتيوب
وانا بالواتس اب ما ينفعش لابد من القراءة لابد من طلب العلم شيخي كان بيعلمنا دايما يا طالب العلوم بغير كد ستدركها. اذا شاب الغراب طيب اكبر شيخ ان انا مسلا مش بشوف ان اكبر شيخ عندي النهاردة هو الشيخ القرضاوي في في هزا العصر مجدد العصر
الشيخ قنابل لما اتولد كان عنده علم قد ايه؟ زيرو صفر. ما كانش عنده حاجة خالص اخرجكم من بطون امهاتكم لا تعلمون شيئا الواحد بيتولد من غير اي معلومات. اللهم الشيخ ده جاب العلم ده كله منين
انما العلم بالتعلم. يبقى لازم اتعلم. لازم ابذل الوقت. لازم اقرا. اصل انا ما عنديش وقت اقرا. ليه بتنام قد ايه يا دوبك بنام تمن ساعات كتير جدا هتقول لي الطبية مش طبيا خد من وقت النوم وادي للقراية
لابد ان انت تعود نفسك على القراءة. طب اللي ما بيحبش القراءة يعمل ايه؟ يبدأ يعود نفسه على القراءة. انما العلم بالتعلم. انما الحلم تحلم ابدأ اقرأ الاشياء اللي انت بتستهويك. قصص حتى
بس تعود نفسك انك تحط مناخيرك جوة كتاب. سيبوا الموبايلات شوية الموبايلات هتضيعكم. اتركوا الموبايلات واقرأوا في الكتب نقطة مهمة جدا انه المنطق والكلام بالمنطق ليس دائما مقنعا. مع انه منطق لكن مش بالتأكيد مش مش دايما بيبقى مقنع
خاصة في الاشياء اللي هي عليها بيج نو. حاجات اللي هو لا يمكن هقبلها. ثقافتي لا تقبل هذا الكلام فلابد من اللجوء الى ما يسمى بالتأثير العاطفي. التأثير العاطفي هو انك بتجيب قصة. قصة درامية كده تكون
بجد قصة احد المسلمين القدامى. قصة حصلت لك في عيلتك. وتبدأ تتكلم عن بها فتؤثر في الشخص اللي قدامك عاطفيا. ولما ويهتز عاطفته ادخل عليه بالاشياء المنطقية. وهاديكم مسال في موضوع تعدد الزوجات
لوفد من هيئة مهمة جدا في احدى الدول الغربية استشاروني على مدار يوم كامل امور تخص الجالية الاسلامية عندهم وبعدين واحد فيهم قال لي لعلمك احنا عندنا في بلدنا بعض المسلمين
متزوجين من عدة زوجات ونحن نعلم ذلك وممكن نحطهم في مشكلة سألتهم كانوا حداشر شخص آآ مين فيكم شايف انه تعدد الزوجات لابد ان يستمر ممنوعا بالقانون زي ما هو ممنوع بالقانون عندكم. كلهم رفعوا ايديهم. طبعا لازم يفضل ممنوع. طبعا احنا نحن ضد تعدد الزوجات
خليني احكي لكم حكاية وقلت ما كلمتهمش منطقي خالص. لو قلت لهم عادة الرجالة اقل من عدد الستات. ومين هيجوز الخرقة؟ مش هيجيب نتيجة لابد ادخل مدخل عاطفي انا عندي احدى قريباتي
عاشت قصة حب تسعة وتلاتين سنة مع زوجها ربنا لم يريد انها يعني تنجب ما كانش عندهم اولاد من حوالي عشر سنين كده قالت انا نفسي اشوف الحلم بيتحقق في بيتي
نشوف اولاد حواليه اخدت زوجها وزوجته من سيدة اخرى لم تتزوج من قبل وصلت سن خمسة وتلاتين سبعة وتلاتين ولم تتزوج الله اعلم الايام واقل حظا منها ما تزوجتش واخدت لهم شقة في نفس البناية العمارة اللي هم ساكنين فيها
السيدة العروسة الجديدة ديا بعد سنة واحدة خلفت جابت بنت سميتها حنان على اسم الزوجة الاولى النهاردة الراجل بيروح عمله كل يوم الصبح وامرأتين بيقعدوا يفطروا مع بعض وحواليهم تلت اطفال
بصيت لهم بقى قلت لهم لو في ناس تقبل هذه الحلول لمشاكلها انتم مين عشان تمنعوها انتم مين عشان تمنعوني بدل ما ادخل بالمنطق طبعا كان لسة فيه ارجو مستنية كتيرة وبعد كده كلمتهم كلام منطقي وعندنا شبهة تعدد الزوجات دي اصلا جاية هنتكلم فيها آآ ضمن الدورة لكن
لابد من التأثير المنطقي. التأثير العاطفي بعد ما شرحت الاجابة كلها سألتهم سؤال. من منكم ما زال يرى ان تعدد الزوجات يجب ان يظل ممنوعا في بلدكم ولا واحد رافع ايده
انا اعتقد بسبب التأثير العاطفي وليس الكلام المنطقي عموما جزاكم الله خيرا كده انتهى هذا الفيديو ده فيديو مهم جدا هو عن مفاتيح رد الشبهات اللي لازم نلتزم بها واحنا بنرد الشبهات. ليه بقول هزا الكلام
لان شغلتنا في الدورة دي مش ان انا احفزكم ردود معينة على شبهات معينة. لأ شغلتنا في الدورة دي ان احنا ندربكم تفكروا ونحطكم على اول كيف ترد اي شبهة حتى الشبهات التي لم تذكر في هذه الدورة؟ جزاكم الله خيرا ونشوفكم بازن الله في الفيديوهات
سلام عليكم